Hemşaredara Comemêrgî Cîhane Karaman û Hemşaredarê Geverî Remzîyê Yaşar û Îrfan Sari yê 15ê teşrîna verêne de Qezaya Geverî û merkezê şaristanî Colemêrgî de ameyî destbendkerdene û 17ê teşrîna verêne de mehkeme de bi sucê ''endamê rêxistine'' û ''progandakerdişê rêxistine'' ameyî tepiştene 5ê teşrîna peyêne de sewqê Zîndanê Biasayîşê Berzî yê 2. ê Xarpêtî bîyî.
Merdim û avûkatanê ke hemşaredarî zîyaret kerdî pare kerd ke Karamane û Sari roja verêne ra nata hucreyanê yewkesîyan de yenê tepiştene. Gore zanayîşanê ke avukata Îrfan Sari dayî seba ke hemşaredarî na rewşe ra bêrê vetene xîretê ganîyîyî kerdî û pare kerd ke seba Karamane û Sari hucreyan ra  bêrê vetene muracatê dezgehan ê ganîyîyan  kerd.
